ԱՄՓՈՓԱԹԵՐԹ

«Աբովյան համայնքի վարչական տարածքում շրջիկ առևտրի կետերին ներկայացվող պահանջները, պայմանները, ժամկետները, շրջիկ առևտրի իրականացման թույլատրելի վայրերը դրանց տրամադրման (հատկացման) կարգը, պայմանները և գործունեության իրականացման ժամերը, ինչպես նաև վաճառվող ապրանքների կամ մատուցվող ծառայությունների չթույլատրվող տեսակները սահմանելու մասին» Աբովյան համայնքի ավագանու որոշման նախագծի վերաբերյալ առաջարկությունների

|  |  |
| --- | --- |
| ՀՀ արդարադատության նախարարություն | 23 դեկտեմբերի 2024թ. N /27.1/52559-2024  |
| Մուտք՝ 23 դեկտեմբերի 2024թ.Պ-2908 |
| 1. Նախագծին կից ներկայացված Հավելվածի (այսուհետ՝ Հավելված) գլուխների համարակալումն անհրաժեշտ է շտկել, հաշվի առնելով՝ «Նորմատիվ իրավական ակտերի մասին» օրենքի 14-րդ հոդվածի 10-րդ մասի դրույթը, որի համաձայն՝ *նորմատիվ իրավական ակտի բաժիններն ու գլուխները համարակալվում են արաբական թվանշաններով:* | Ընդունվել է։Նախագծի գլուխների համարակալումը խմբագրվել է։։ |
| 2. Հավելվածի ողջ տեքստում անհրաժեշտ է ապահովել շաղկապների կիրառման կանոնները, մասնավորապես՝ եթե թվարկված բոլոր պայմաններից բավական է միայն մեկի առկայությունը, ապա գործածել «կամ» շաղկապը, իսկ եթե թվարկված բոլոր պայմանների առկայությունը պարտադիր է, ապա գործածել «և» շաղկապը՝ հաշվի առնելով «Նորմատիվ իրավական ակտերի մասին» օրենքի 16-րդ հոդվածի դրույթները: | Ընդունվել է ի գիտություն՝Հարկ է նկատի ունենալ, որ նախագծի Հավելվածի 20-րդ և 24-րդ կետերում «և», «կամ» շաղկապների օգտագործումը բխում է «Առևտրի և ծառայությունների մասին» ՀՀ օրենքի 2-րդ հոդվածի 1-ին մասի 9-րդ կետի դրույթներից։ |
| 3. Հավելվածի 26-րդ կետի աղյուսակի համարները անհրաժեշտ է տեքստից բաժանել միջակետերով՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 5-րդ մասի կարգավորումը: | Ընդունվել է։Նախագծի 26-րդ կետի աղյուսակը խմբագրվել է։ |
| 4. Հավելվածի 28-րդ կետի 7-րդ ենթակետի վերջում անհրաժեշտ է լրացնել *«:»* կետադրական նշանը: | Ընդունվել է։Նախագծի Հավելվածի 28-րդ կետի 7-րդ ենթակետը խմբագրվել է։ |
| Աբովյան համայնքի ավագանի |  |
| 6. Աբովյան համայնքի ավագանու անդամները առաջարկեցին Հավելվածի 26-րդ կետում «09» թիվը փոխարինել «08» թվով, «23» թիվը՝ «22» թվով։ | Ընդունվել է։Նախագծի Հավելվածի 7-րդ, 18-րդ և 26-րդ կետերը խմբագրվել են՝ հաշվի առնելով առևտրի առանձնահատկությունները։ |